|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 3/2023

|  |  |
| --- | --- |
| Aika | Perjantai 28.4.2023 klo 12.00-14.10 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, puheenjohtajaLainsäädäntöneuvos Matleena Haapala, ympäristöministeriöProfessori Vesa-Pekka Herva, Oulun yliopistoHallitusneuvos Joni Hiitola, opetus- ja kulttuuriministeriöKulttuuriympäristön intendentti Miikka Kumpulainen, Keski-Suomen museoYli-intendentti Helena Taskinen, MuseovirastoNeuvotteleva virkamies Elina Vaara, oikeusministeriöHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeri Erikoisasiantuntija Päivi Maaranen, Museovirasto, sihteeri |

# Kokouksen avaus ja asialistan hyväksyminen

Puheenjohtaja avasi kokouksen klo 12.00. Hyväksyttiin asialista.

# Saamelaisen arkeologisen kulttuuriperinnön valmistelun tilanne

Hallitusneuvos Hanna Kiiskinen esitteli saamelaista arkeologista kulttuuriperintöä koskevan valmistelun tilannetta. Todettiin, että hallintomallista käytävää keskustelua jatketaan saamelaista arkeologista kulttuuriperintöä koskevia asioita käsittelevässä pienryhmässä.

# Kaavoitukseen ja selvityksiin liittyvien pykälien valmistelun tilanne

Lakimies Juha Maaperä esitteli kaavoitukseen ja selvityksiin liittyvien pykälien valmistelutilannetta. Todettiin, että valmistelu on tältä osin hyvässä vaiheessa, mutta käydään asiaa läpi vielä ympäristöministeriön ja Kuntaliiton kanssa.

# Toimiminen muinaisesineen löytöpaikalla

Lakimies Juha Maaperä esitteli muinaisesineen löytöpaikalla toimimista koskevia tekstejä, joita on jalostettu edellisessä kokouksessa käydyn keskustelun perusteella. Keskusteltiin asiasta ja sovittiin pykälän 2 momentin 2 kohdan sanamuodosta.

# Vaikutusten arviointi

Lakimies Juha Maaperä esitteli vaikutusten arviointia koskevia perustelutekstejä ja erikoistutkija Päivi Maaranen asiaa havainnollistavaa taulukkoa. Sovittiin taulukkoon tehtävistä tarkennuksista, jotka koskivat arviomäärärahan käsitettä ja lisäresurssitarpeita koskevan kohdan otsikointia. Alueelliset vastuumuseot arvioivat vielä resurssitarpeensa ja ilmoittavat ne sihteeristölle 12.5. mennessä. On myös vielä selvitettävä, kohdentuvatko Metsähallituksen resurssitarpeet ympäristöministeriön vai maa- ja metsätalousministeriön momentille. Todettiin, että jatketaan taloudellisten vaikutusten arviointia käydyn keskustelun pohjalta.

# Hallituksen esitysluonnoksen yleisesittely

Lakimies Juha Maaperä esitteli luonnosta. Todettiin, että luonnoksesta päivitetään viikoittain Tiimeriin uusi versio, jota voi kommentoida. Vielä avoinna olevat asiat koskevat kaavoitusta, saamelaisen arkeologisen kulttuuriperinnön lupa- ja valvontatehtävien hallintoa sekä tietojen merkitsemistä kiinteistötietojärjestelmään.

# Muut asiat

* Todettiin seuraavat kokoukset: seurantaryhmän kokous 24.5. (Teams), työryhmän päätöskokous 12.6. (Teams) sekä työ- ja seurantaryhmän yhteiskokous 21.6. (hybridi)
* HE-luonnos päivittyy viikottain Tiimeriin työ- ja seurantaryhmäläisten kommentoitavaksi, ja version päivittymisestä ilmoitetaan sähköpostilla.

# Kokouksen päättäminen

Puheenjohtaja päätti kokouksen klo 14.10.

|  |
| --- |
| Vastaanottajat |
| Kopion saajat |